Na temelju članka 29. stavka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) te članka 44. Statuta Općine Ernestinovo (Službeni glasnik Općine Ernestinovo broj 2/2021) općinska načelnica donosi

**ODLUKU**

**o dopuni Odluke odobravanju sredstava za financiranje**

**programa i/ili projekata**

**udruga građana**

I.

Donosi se dopuna Odluke o odobravanju financijskih sredstava za programe i/ili projekate udruga građana, (dalje: Odluka), KLASA: 230-01/21-02/1, URBROJ: 2158/04-02-21-12 od 3. ožujka 2021.

II.

Dopuna Odluke se donosi nakon utvrđene pogreške u obradi zahtjeva za odobravanje sredstava za financiranje od strane Povjerenstva za administrativnu provjeru gdje je revizijom utvrđeno da je u jednoj natječajnoj prijavi pogrešno utvrđen traženi iznos sredstava za financiranje.

III.

Rezultati revizije dostavljeni su Povjerenstvu za ocjenjivanje prijavljenih programa i/ili projekata udruga građana, koje je nakon provedenog postupka predložilo donošenje dopune Odluke o odobravanju financijskih sredstava za programe i/ili projekate udruga građana, (dalje: Odluka), KLASA: 230-01/21-02/1, URBROJ: 2158/04-02-21-12 od 3. ožujka 2021.

IV.

Prijedlog povjerenstva je prihvaćen.

V.

Sastavni dio ove Odluke čini revidirana tablica s ostvarenim bodovima i iznosima odobrenih sredstava po pojedinim prijaviteljima, koja se objavljuje zajedno s Odlukom.

U preostalom dijeli Odluka ostaje neizmijenjena.

VI.

Odluka stupa na snagu danom donošenja.

KLASA: 230-01/21-02/1

URBROJ: 2158/04-02-21-13

Ernestinovo, 18. ožujka 2021.

Općinska načelnica

Marijana Junušić, univ. spec. oec., v.r.